**Шаҳар ҳокимининг инвестициялар, иновациялар, хусусийлаштирилган корхоналарга кўмаклашиш, кичик саноат зоналари ҳамда туризмни ривожлантириш масалалари бўйича ўринбосари Маматов Йигитали Актамовичнинг**

**Ҳ И С О Б О Т И**

**I.** Ўзбекистон Республикаси Президентининг 2017 йил 14-15апрел кунлари Самарқанд вилоятига ташрифи давомида берган топшириқлари асосида Каттақўрғон шаҳрида 2018-2019 йилларда саноат, қишлоқ хужалиги, хизмат кўрсатиш ва сервис соҳасини ривожлантиришга оид 4 та инвестиция лойихаси киритилган эди. Ушбу лойиҳаларни ўз муддатида ишга тушириш бўйича ишлар олиб борилди:

* **"KATTAKURGAN CHARM" қўшма корхонасининг терига ишлов бериш лойихаси.** Лойиханинг умумий қиймати 5 614,0 млн. сўм бўлиб, шундан 1 013,0 млн. сўм корхонанинг ўз маблағи ва 568,0 минг АҚШ доллари миқдорида хорижий инвестиция ҳисобидан амалга оширилиши режалаштирилган эди. Лойиханинг йиллик ишлаб чиқариш хажми 12 000,0 млн. сўмни ташкил қилиши, лойиха ишга тушгандан кейин 20 та янги иш ўрни яратилиши кўзда тутилган эди. Хақиқатда лойиха 2018 йил апрел ойида ишга туширилди. Лойихани ишга тушириш учун 700,0 минг АҚШ доллари миқдорида хорижий инвестиция жалб қилинди.
* **"METAL SOLUTION TECHNOLOGIES" масъулияти чекланган жамият шаклидаги қўшма корхонасининг сантехник фитинглар ишлаб чиқариш лойихаси.** Лойиханинг умумий қиймати 12 045,0 млн. сўм бўлиб, шундан 1 515,0 млн. сўм корхонанинг ўз маблағи, 8 100,0 млн.сўм банк кредити ва 300,0 минг АҚШ доллари миқдорида хорижий инвестиция ҳисобидан амалга оширилиши режалаштирилган эди. Лойиханинг йиллик ишлаб чиқариш ҳажми 80 000,0 млн. сўмни ташкил қилади. Лойиха ишга тушгандан кейин 124 та иш ўрни яратилиши кўзда тутилган. Корхона томонидан 2018 йил июн ойида 1 800,0 минг АҚШ доллари миқдорида хориждан ускуналар олиб келинди. Лойихани ишга тушириш учун корхона томонидан 1 515,0 млн.сўмлик қурилиш монтаж ишлари олиб борилди. Лойиха жорий йилнинг июл ойида ишга туширилди.
* **"Pure classic service" хусусий корхонасининг сув насослари ишлаб чиқариш лойихаси.** Лойиханинг умумий қиймати 11 100,0 млн. сўм бўлиб, лойиха корхонанинг ўз маблағи ҳисобидан амалга оширилади. Лойиханинг йиллик ишлаб чиқариш хажми 2 500,0 млн. сўмни ташкил қилади. Бугунги кунда корхонага лойихани амалга ошириш учун шахар ҳокимлиги томонидан ер майдонлари ажратилган ҳамда қурилиш ишлари амалга оширилиб келинмоқда. Лойиха тўлиқ ишга тушгандан кейин 40 та иш ўрни яратилади.
* **"Pure classic service" хусусий корхонасининг томарқалар учун мини агро техникалар ишлаб чиқариш лойихаси.** Лойиханинг умумий қиймати 8 170,0 млн. сўм бўлиб, лойиха корхонанинг ўз маблағи ҳисобидан амалга оширилади. Лойиханинг йиллик ишлаб чиқариш хажми 1 500,0 млн. сўмни ташкил қилади. Бугунги кунда корхонага лойихани амалга ошириш учун шаҳар ҳокимлиги томонидан ер майдонлари ажратилган ҳамда қурилиш ишлари амалга оширилиб келинмоқда.Лойиха тўлиқ ишга тушгандан кейин 40 та янги иш ўринлари яратилади.

Лойихаларни ўз муддатида ишга тушириш бўйича қилинаётган ишлар Каттақўрғон шаҳар ҳокимлиги мутахассис ходимлари томонидан ўрганилди ва муаммоларни бартараф қилишда амалий ёрдам кўрсатилди.

**II. Каттақўрғон шаҳрида 2018 йилда корхоналар томонидан хориждан 1 421.7 минг АҚШ доллари миқдоридаги ишлаб чиқариш ускуналари олиб кирилди.**

“**CLASSIC MOTOR**” маъсулияти чекланган жамиятига Хитой давлатида руйхатдан ўтган “**SHANGQIU SIHAI ENERGY TECHNOLOGY Co.LTD**” (маъсулияти чекланган жамият) томонидан **250,0 минг АҚШ** доллари миқдорида асбоб-ускуна киритилди. Бугунги кунда “**CLASSIC MOTOR**” маъсулияти чекланган жамияти томонидан ушбу лойиҳа ишга тушурилиши арафасида;

**«Каттақўрғон чарм»** Ўзбекистон-Хитой қўшма корхонасига корхона таъсисчилари яъни Ўзбекистон томонидан фуқаро Исломов Икром ва Исломов Умрзоқ ҳамда Хитой томонидан “**CHANTSINSINSYAN”** савдо компанияси ҳамкорлигида корхонага жами қиймати **761,2 минг АҚШ** долларлик терини қайта ишлашда фойдаланиладиган асбоб-ускуналар киритилди. Бугунги кунда ушбу лойиҳа тўлиқ ишга туширилди.

**“Metall Solution Technologies”** маъсулияти чекланган жамиятга 2018 йилнинг июн ойида Хитой давлатидан руйхатдан ўтган “HUA YING (HONGKONG) INDUSTRY CO,LTD” (маъсулияти чекланган жамият) хорижий инвестори томонидан жами қиймати **160.1 минг** АҚШ доллари миқдорида металлга ишлов беришда қўлланиладиган асбоб ускуна шаклида киритилган. Бугунги кунда ушбу лойиха бўйича Хитой давлатидан келтирилган асбоб ускуналарни ўрнатиш ишлари амалга оширилмоқда.

Жорий йилнинг октябрь ойида **"Pure classic service"** хусусий корхонасининг сув насослари ишлаб чиқариш лойихасига **“HEBEI SHENGWEI JI YE FRP GROUP CO LTD”** (маъсулияти чекланган жамият) хорижий хамкори томонидан жами қиймати **250.4 минг АҚШ** доллари миқдорида асбоб-ускуна шаклида хорижий инвестиция шаклида киритилган. Бугунги кунда корхонага лойихани амалга ошириш учун шахар ҳокимлиги томонидан ер майдонлари ажратилган ҳамда қурилиш ишлари 80% га бажарилган. Лойиҳани 2019 йил июль ойида тўлиқ ишга туширилиши режалаштирилган.

**III.** Ўзбекистон Республикаси Президентининг 2017 йил 28 февралдаги   
ПҚ-2796-сонли “Тадбиркорларнинг ишлаб чиқариш майдонларидан фойдаланишларини янада рағбатлантириш чора-тадбирлари тўғрисида”,   
2018 йил 4 сентябрдаги ПҚ-3928-сонли “Ишлаб чиқариш майдонларидан фойдаланиш самарадорлигини оширишга доир қўшимча чора-тадбирлар тўғрисида” ҳамда 2018 йилнинг 11 сентябридаги ПҚ-3939-сонли “Ҳудудларда тадбиркорлик ташаббуслари ва лойиҳаларини жадал амалга оширишни ташкил этиш чора-тадбирлари тўғрисида” ги қарорлари шулар жумладан.

Юқоридаги қарорлар талабларига асосан ташкил этилган Ишчи гуруҳ томонидан ўтказилган хатлов натижасида Каттақўрғон шаҳрида **жами 201 та бўш турган** объектлар аникланди, жумладан:

1. Давлат объектлари - **17 та**
2. Давлат улуши бор объектлар – **2 та**
3. Аввал хусусийлаштирилган объектлар - **33 та**
4. Хусусий объектлар – **136 та**
5. Эгасиз объектлар **13 та**

шундан, аниқланган объектлар бўйича жами бўш ер майдонлар **3 та**ниташкил этмоқда.

**201 та** объектдан – **19 та** давлат, давлат улуши бор бўлган бўш объектлар бўйича вилоят ҳокимлиги томонидан тегишли вазирликларга таклифлар киритилган, **13 та бўш турган (хуқуқий хужжатлари мавжуд бўлмаган эгасиз)** объектлар бўйича суд органларига даъво аризалар киритилди.

Қолган **жами 169**та объектлар бўйича мулкдорларга огохлантириш хати бериш берилиши белгиланган бўлиб **100 фоиз** тарқатилиб огохлантирилди ва вилоят Ишчи гурухига тақдим этилди.

1. **40 та бўш турган** объектлар негизида огохлантириш хатлари берилгандан сўнг бўш турган бинолардан самарали фойдаланиш мақсадида тармоқ жадваллари ишлаб чиқилди ва тасдиқланди.
2. **12 та** бўш турган объектлар бўйича **солиқ механизмини қуллаш** бўйича вилоят Ишчи гурухига таклиф киритилди.
3. **18 та** объект **уй-жой ўринида** фойдаланиб келаётганлиги ва кадастр хужжатлари мавжудлиги шаҳар Ишчи гурухи томонидан аниқланиб вилоят Ишчи гурухига рўйхатдан чиқариш бўйича таклиф киритилди.
4. **2 та объект** Кичик саноат зонаси худудида жойлашганлиги сабабли ташаббускорларга инвестиция киритиш шарти билан берилган.
5. **1 та объект** “е-ijro” аукционга белгиланган тартибда ўрганиб чиқилиб қўйилган.
6. **19 та объектлар** Ишчи гурух томонидан ўрганиб чиқилганда фолият кўрсатиб келаётганлиги аниқланди.
7. **2 та** объект белгиланган тартибда шаҳар ҳокимлиги захирасига олинди.

Қолган бўш турган объектлар бўйича берилган огохлантириш хатларига асосан белгиланган тартибда тармоқ жадвалларини ишлаб чиқиш, шаҳар ҳокимлиги балансига олиш, лойиҳа тақдим этмаган мулкдорларга нисбатан таъсирчан солиқ механизимини қўллаш бўйича амалий ишлар бажарилмоқда.

**IV.** Ўзбекистон Республикаси Президентининг 2018 йил 16 мартдаги **ПҚ-3607-сонли қарори**, вилоят ҳокимининг 2018 йил 18 мартдаги 164-Қ сонли қарори, шаҳар ҳокимининг 2018 йил 19 мартдаги 515-Қ сонли ҳамда 2018 йил 30 мартдаги 555-Қ сонли қарорларига асосан бўш турган объектлар негизида Каттақўрғон шаҳрида 2 та "Каттақўрғон Агросервис МТП" ва "Ингичка кони" АЖ **КСЗ**лари ташкил этилди.

"Каттақўрғон Агросервис МТП"КСЗда 2 та лот режа асосида жойлаштирилган бўлиб заҳирада лотлар мавжуд эмас. Эркин иқтисодий ва кичик саноат зоналари вилоят маъмурий кенгашининг 2018 йил 25 майдаги 04/03-323 сон билан рўйхатга олинган йиғилиш баёнида "CLASSIC MOTOR" МЧЖ (юқори босмли пластик қувурлар ишлаб чиқариш) ва "CLASSIC MOTOR POWER" ХК (метал қувур ва профиллар ишлаб чиқариш) ларнинг лойиҳа таклифлар мақулланган. Ҳозирги ушбу лойиҳаларда қурилиш-монтаж ишлари амалга оширилмоқда.

"Ингичка кони" АЖ КСЗда Каттақўрғон шаҳар ҳокимининг 2018 йил 8 августдаги 1516-Қ сонли қарори билан "SAMKAT SAPFIR" МЧЖ га, 18 октябрдаги 1904-Қ сонли қарор билан "Neftegaz prom proekt servis" МЧЖ га лойиҳа учун ер ажратиш қарори қабул қилинган.“Мартабаев Зафар Сервис” ХК 2018 йил 3 ноябрдаги 04-01/133 сонли йиғилиш баёнига асосан маъмурий кенгаш томонидан тасдиқланган. Ушбу лойиҳаларда ҳозирги кунда қурилиш ишлари амалга оширилмоқда.

Шу билан бирга “Ингичка Гипс” ХК, “Олим Раджабов” ХК, ташаббускор Бердияров Санъат ва “Зарина Акмаловна” ХКлари маъмурий кенгаш томонидан мақулланди. Ҳозирги кунда ҳужжатлаштириш ишлари амалга оширилмоқда.

"Ингичка кони" АЖ КСЗда фаолият юритиш учун “Бинокор Миёнкол” МЧЖнинг лойиҳа таклифлари ўрганиб чиқилиб, маъмурий кенгашга тақдим қилиш учун ҳужжатлари тайёрланмоқда.

**V.** Самарқанд вилоят Каттақўрғон шаҳрида **2018 йил** Халқаро молия ташкилотлари кредит маблағлари ҳисобидан 3 та лойиха молиялаштирилган

* **"Дўстлик савдо экспорт" МЧЖ** томонидан мева-сабзавот маҳсулотларини қайта ишлаш ва музлатгич омборхона ташкил қилиш мақсадида жами лойиҳа қиймати **73,0 минг АҚШ доллари**, шундан **53,0 минг АҚШ доллари** миқдорида банк кредити;
* **"Каттақўрғон Сут Агрофирмаси" ОК** томонидан Сут ва сут маҳсулотларини қайта ишлаш мақсадида жами лойиҳа қиймати **1 250,0 минг АҚШ доллари**, шундан **1 000,0 минг АҚШ доллари** миқдорида банк кредити;
* **"Каттакургон оил" МЧЖ** томонидан кунгабоқар ёғини, соя, масхар ёғини ишлаб чиқариш ва қадоқлаш мақсадида жами лойиҳа қиймати  **400,0 минг АҚШ доллари**, шундан **300,0 минг АҚШ доллари** миқдорида банк кредити;

Ушбу лойиҳалар амалга оширилса 60 та янги иш ўринлари яратилади

Бундан ташқари **2019 йилда** Халқаро молия ташкилотлари кредит маблағлари ҳисобидан 8 та лойиха молиялаштирилиши кўзда тутилган. Лойихаларнинг жами қиймати **9 425,0 минг** АҚШ доллари миқдорида бўлиб, шундан **7 150,0 минг** АҚШ доллари Халқаро молия ташкилотлари кредит маблағлари ва **2 275,0 минг** АҚШ доллари лойиха ташкилотчиларининг ўз маблағлари ҳисобидан молиялаштирилиши дастурига киритилди. Жумладан :

***мева-сабзавотчилик йўналишида***

* **"Каттақўрғон Сут Агрофирмаси" ОК** томонидан замонавий иссиқхона ташкил этиш мақсадида 500,0 минг АҚШ доллари миқдорида;
* **"Каттақўрғон ёғ-мой" АЖ** томонидан замонавий иссиқхона ташкил этиш мақсадида 2 000,0 минг АҚШ доллари миқдорида;
* **"Каттакургон Обод Сервис" МЧЖ** томонидан музлатгич омборхона ташкил этиш мақсадида 1 300,0 минг АҚШ доллари миқдорида;
* **"Бахора КБМ" МЧЖ** томонидан музлатгич омборхона ташкил этиш мақсадида 1 200,0 минг АҚШ доллари миқдорида;
* **"Бентонит Жахон" МЧЖ** томонидан замонавий иссиқхона ташкил этиш мақсадида 750,0 минг АҚШ доллари миқдорида;
* **"Шамсиддин Бибихоним" МЧЖ** томонидан замонавий иссиқхона ташкил этиш мақсадида 500,0 минг АҚШ доллари миқдорида;
* **"Шодиёнабегим" МЧЖ** томонидан мева қуритишни ташкил этиш мақсадида 500,0 минг АҚШ доллари миқдорида;
* **"Каттақўрғон Жаҳонгир Шоҳжаҳон" МЧЖ** томонидан музлатгич омборхона ташкил этиш мақсадида 400,0 минг АҚШ доллари миқдорида;

Ушбу лойиҳалар амалга оширилса 128 та янги иш ўринлари яратилади

**VI. Туризм соҳасида қилинган ишлар**

Каттақўрғон шаҳрида туризм соҳасида ҳукумат томонидан берилган қарор ва топшириқлар ижроси ҳолатини ўрганиш мақсадида 1 декабр 2018 йил Каттақўрғон шаҳрига Самарқанд вилоят ҳокимининг Туризмни ривожлантириш масалалари бўйича ўринбосари Нуруллаев Ботир Ўткирович ташриф буюрди. Ташриф давомида 2019 йилда Каттақўрғон шаҳрида туризм инфратузилмасини яхшилаш доирасида амалга ошириладиган лойиҳалар жойига бориб кўрилди ва лойиҳаларни амалга оширишда тадбиркорлар олдида турган муаммолар ўрганилди.

Каттақўрғон шаҳрида туризмни ривожлантириш бўйича 2019 йилда амалга ошириладиган 7 та лойиҳа дастурга киритилди:

“Хосиятли Қўрғон” масъулияти чекланган жамияти томонидан умумий қиймати 4 800,0 млн сўмлик замонавий меҳмонхона мажмуасини ташкил этиш лойиҳаси;

ЯТТ Меликова Муҳаббат томонидан умумий қиймати 1 500,0 млн.сўм бўлган маиший хизмат кўрсатиш мажмуаси ташкил этиш лойиҳаси;

“Samkat Jafar Invest” масъулияти чекланган жамияти томондан умумий қиймати 1 200,0 млн сўмлик ресторан ва маиший хизмат кўрсатиш масканини ташкил этиш лойиҳаси;

МЧЖ Каттақўрғон Азимбек томонидан умумий қиймати 3 000,0 млн.сўмлик савдо маскани, замонавий ресторан ва кўнгилочар маскани ташкил этиш лойиҳаси;

“Жаҳонгир Шоҳжахон Транс” масъулияти чекланган жамияти томонидан умумий қиймати 1 500,0 млн сўмлик меҳмонхона ташкил этиш лойиҳаси

"Лазизбек Тахмина" МЧЖ томонидан умумий қиймати 330,0 млн сўмлик меҳмонхона ташкил этиш лойиҳаси

"AVITSENNA" МЧЖ томонидан умумий қиймати 1 700,0 млн сўмлик меҳмонхона ташкил этиш лойиҳаси

Ушбу лойиҳалар амалга оширилса 78 та янги иш ўринлари яратилади.